**AZƏRBAYCAN DÖVLƏT NEFT VƏ SƏNAYE UNİVERSİTETİ**

**Bakalavr hazırlığı üçün**

**“AZƏRBAYCAN DİLİNDƏ İŞGÜZAR VƏ AKADEMİK KOMMUNİKASİYA”**

**fənninin**

**SİLLABUSU**

Kurs....................................................I, II

Semestr...............................................I, II

O cümlədən:

Fənnə ayrılmış saatlar .......................45

Mühazirə.............................................15

Məşğələ...............................................30

Kreditlərin sayı......................................4

Sillabus (işçi proqramı)“Azərbaycan dilində işgüzar və akademik kommunikasiya” fənninin tədris proqramına uyğun tərtib edilmişdir.

Sillabus Azərbaycan dili kafedrasının iclasında (prot. 1 №-li, 7 sentyabr 2020-ci il) müzakirə edilmişdir.

**Kafedra müdiri: prof. Rəsulov R.K**

**AZƏRBAYCAN DÖVLƏT NEFT VƏ SƏNAYE UNİVERSİTETİ**

**Bakalavr səviyyəsində tədrisi**

**Azərbaycan, rus və ingilis dillərində olan qruplarda**

**“Azərbaycan dilində işgüzar və akademik kommunikasiya”** **fənnindən işçi tədris proqramı**

**(SİLLABUS)**

İşçi tədris proqramı – Sillabus Azərbaycan

Respublikası Təhsil Nazirliyi Elmi-Metodik

Şurasının “ Azərbaycan dili ” bölməsinin

22.08.2014-cü il tarixli iclasının qərarı ilə

təsdiq edilmişdir. (protokol №11)

Azərbaycan Respublikası Nazirlər

Kabinetinin 117 nömrəli 24.06.2014-cü il

tarixli qərarı ilə təsdiq edilmiş “Bakalavriat

təhsilinin məzmunu və təşkili qaydaları”na

əsasən tərtib edilmiş “Azərbaycan dili”

kafedrasının 09.04.2012-ci il

tarixli iclasında təsdiq edilmişdir.

**“Azərbaycan dilində işgüzar və akademik kommunikasiya” fənni üzrə sillabusun strukturu**

1. Fənnin təsviri

2. Fənnin hədəf və məqsədləri

3. Fənnin qısa məzmunu

4. Kursun tələbləri

5. Kursun qaydaları

6. Fənnin tədrisinin növləri və müddəti

7. Tələbələrə təqdimat mövzuları üçün verilən mövzular və onların yerinə yetirilməmüddəti, məsləhət saatları

8. Müəllim haqqında məlumat

9. Müəllimin tələbləri

10. Cari biliyin qiymətləndirmə meyarı, aralıq qiymətləndirmə cədvəli

11. İstifadə olunan ədəbiyyat

**I. Fənnin təsviri**

“Azərbaycan dilində işgüzar və akademik kommunikasiya” fənni dil və nitq, nitqdə Azərbaycan ədəbi dil normalarından düzgün istifadə qaydaları, mədəni nitqə verilən tələblər, nitq etiketləri və s. məsələləri də əhatə edir,eləcə də dövlət dili statusu ilə bağlı Azərbaycan ədəbi dilinin inkişaf tarixi haqqında ümumi məlumat verilir. Bundan əlavə, bu fənn tələbələrə elmi əsərlərin – məqalə, tezis, annotasiya, dissertasiyaların hazırlanması qaydalarını, auditoriya qarşısında çıxış etməyin sirlərini, hər hansı bir nitqi hazırlama texnikasını öyrədəcək. Bir sözlə, fənnin tədrisi müddətində ünsiyyətin ən sadə ünsürlərindən başlayaraq akademik kommunikasiyaya qədər önəmli sahələrini əhatə edən müxtəlif nəzəri və təcrübi biliklərin tələbələrə aşılanması nəzərdə tutulur.

**II. Fənnin hədəf və məqsədləri**

Tələbələrin şifahi və yazılı nitq bacarıq və vərdişlərinin inkişaf etdirilməsi; eşitmə, dinləmə və dialoqda iştirak qabiliyyətlərinə yiyələnməsi; Azərbaycan dilinin orfoepik və orfoqrafik normalarına yiyələnməsi; mədəni yazılı və şifahi nitqlərinin formalaşması, akademik yazı və işgüzar sənədlərin hazırlanması.

* Dilin müxtəlif səviyyələr üçün qəbul edilmiş normaları əsasında Azərbaycan dili və nitq mədəniyyətinin müasir problemləri ilə əlaqədar yeni araşdırmalar aparmaq;
* Tələbələrə Azərbaycan dilinin fonetik, leksik, qrammatik normaları haqqında məlumat vermək;
* Tələbələrdə nitq normalarına və etik danışıq qaydalarına (mədəni nitqə) yiyələnmək vərdişlərini yaratmaq;
* Əldə olunan bilikləri gələcəkdə onların cəmiyyətdə mövqe əldə etmələri uçun vasitəyə çevirmək.

**III. Fənnin qısa məzmunu**

“Azərbaycan dilində işgüzar və akademik kommunikasiya” fənni Azərbaycan Dövlət Neft və Sənaye Universitetinin bakalavr pilləsində təhsil alan tələbələri Azərbaycan ədəbi dilinin fonetik sistemi, leksik tərkibi, qrammatik quruluşu və nitq mədəniyyətinin (şifahi və yazılı) səciyyəvi xüsusiyyətləri, o cümlədən üslubiyyat, əməli yazı nümunələri haqqında biliklərlə tanış edir, onların praktik nitq vərdişlərinin formalaşmasında yardımçı rol oynayır. Bu fənn tətbiqi dilçilik sahəsi olub danışıq və yazı zamanı orfoqrafiq və orfoepik qaydalara, qrammatik qayda-qanunlara, üslub normalarına əməl etmək, zəngin söz ehtiyatına malik olmaq, nitqin etik normalarını gözləmək, işgüzar sənədləri hazırlamaq bacarığına, bütövlükdə verbal və qeyri-verbal kommunikasiya və akademik nitqə yiyələnmək deməkdir

“Azərbaycan dilində işgüzar və akademik kommunikasiya fənni aşağıdakı mövzularla tədris olunur:

**Mövzuların adları**

1. Azərbaycan dilində işgüzar və akademik kommunikasiya: kursun məqsəd və vəzifələri

2. Kommunikasiya və ədəbi dil normaları

3. Azərbaycan dilində işgüzar kommunikasiya və onun tərkib hissələri

4. Azərbaycan dilində rəsmi işgüzar yazılı nitq

5. Nitq verbal (sözlü) kommunikasiya forması kimi

6. Qeyri-verbal (sözsüz ) kommunikasiya

7. Akademik kommunikasiya

8. Akademik yazı qaydaları

**IV. Kursun tələbləri**

Kurs fənnin xarakterinə uyğun olaraq mühazirə və praktik – məşğələ şəklində keçiriləcəkdir. Tədris zamanı nəzəri izahatla bərabər, verilmiş mətnlər üzərində təcrübi tapşırıqlar və çalışmalara daha çox diqqət yetiriləcəkdir. Semestr ərzində qrammatik (nəzəri fikirləri) praktik cəhətdən təfəkkürdə möhkəmləndirmək məqsədilə müxtəlif janrlı bədii mətnlər üzərində ev tapşırıqları yerinə yetirəcəklər.

**V. Kursun qaydaları**

* İlk dərsə 10 dəqiqədən artıq bir vaxtda gecikmək olmaz.

**“Azərbaycan dilində işgüzar və akademik kommunikasiya” fənninin**

**proqramı**

**Cədvəl 1**

|  |  |  |  |  |  |
| --- | --- | --- | --- | --- | --- |
| **№** | **Mühazirədə mövzuların adları** | **Saatların miqdarı** | | | Nəzarət forması |
| **Cəmi** | **Müh.** | **Məş.** |
| 1. | Azərbaycan dilində işgüzar və akademik kommunikasiya: kursun məqsəd və vəzifələri | 6 | 2 | 4 |  |
| 2. | Kommunikasiya və ədəbi dil normaları | 6 | 2 | 4 |  |
| 3. | İşgüzar kommunikasiya və tərkib hissələri | 6 | 2 | 4 |  |
| 4. | Azərbaycan dilində rəsmi yazılı nitq | 6 | 2 | 4 |  |
| 5. | Nitq verbal (sözlü) kommunikasiya forması kimi | 6 | 2 | 4 |  |
| 6. | Qeyri-verbal (sözsüz) kommunikasiya | 6 | 2 | 4 |  |
| 7. | Akademik kommunikasiya | 6 | 2 | 4 |  |
| 8. | Akademik yazı qaydaları | 3 | 1 | 2 |  |
|  | **Cəmi:** | **45** | **15** | **30** |  |

**“Azərbaycan dilində işgüzar və akademik kommunikasiya”**

**fənni üzrə proqramın**

**məzmunu**

**Mövzu 1. Azərbaycan dilində işgüzar və akademik kommunikasiya: kursun məqsəd və vəzifələri.**

Kommunikasiya anlayışı. “Kommunikasiya və “ünsiyyət” terminləri. ”Azərbaycan dilində işgüzar və akademik kommunikasiya” fənninin məqsəd və vəzifələri (fənnə qoyulan tələblər, fənnin tədrisi zamanı tələbələrə aşılanacaq bilik və bacarıqların qısa icmalı). Azərbaycan dili dünya azərbaycanlılarının ünsiyyət vasitəsi kimi. Azərbaycan dilinin tarixi inkişafı, genetik və morfoloji bölgüsü haqqında qısa məlumat. Azərbaycan ədəbi dili. Azərbaycan dili dövlət dili kimi. Azərbaycan dili ilə bağlı qanun və fərmanlar.

**Mövzu 2. Kommunikasiya və ədəbi dil normaları**

Dilin fonetik, və qrammatik norması. Dilin leksik norması. Sosial şəbəkələrdə Azərbaycan dili.

**Mövzu 3. İşgüzar kommunikasiya və onun tərkib hissələri**

Kommunikasiya insanlararası münasibətlərin universal forması kimi XXI əsr standartlarında kommunikativ münasibətlərin əhəmiyyəti. Kommunikasiyanın tərkib hissələri: mənbə, mesaj, kanal, alıcı..). İşgüzar kommunikasiyanın məqsəd, məzmun və funksiyası.İşgüzar kommunikasiyanın tip və formaları. İşgüzar söhbət, işgüzar danışıq, telefon söhbəti

**Mövzu 4. Azərbaycan dilində rəsmi yazılı nitq**

Rəsmi-işgüzar yazılı nitqin xüsusiyyətləri.Rəsmi və işgüzar sənədlərin növləri. Azərbaycan dilində ilk rəsmi sənədlər. Rəsmi sənədlərin dil xsüsusiyyətləri. Rəsmi və üşgüzar sənədlər üzərində iş. Sənədləşmə. Təşkilati və inzibati sənədləşmə. Referans, arayış tipli sənədlər. Rəsmi məktublar. Elektron-işgüzar kommunikasiya. Sənəd nümunaləri üzərində praktiki işlər.

**Mövzu 5. Nitq verbal (sözlü) ünsiyyət forması kimi**

Nitq verbal ünsiyyət forması kimi. Dil və nitq. Nitqin funksiyaları. Nitqin forma və tipləri: Daxili və xarici nitq. Şifahi və yazılı nitq. Nitqin məzmunca növləri. Nitqə verilən tələblər. Nitqin dəqiqliyi, yığcamlılığı, sadəliyi və s.

**Mövzu 6. Qeyri-verbal (sözsüz) kommunikasiya**

Qeyri-verbal kommunikasiyanın əsas xüsusiyyətləri. Qeyri-verbal ünsiyyət formalarının tarixi inkişafı. Qeyri-verbal ünsiyyətin növləri: Optik-kinetik, paralinqvistik və ekstralinqvistik və məsafə ilə bağlı işarələr sistemi. İşgüzar görüşlərdə qeyri-verbal ünsiyyətdən istifadə.

**Mövzu 7. Akademik kommunikasiya**

Akademik kommunikasiya xüsusi bilik və təcrübə sahəsi kimi Akademik nitq. Natiqlik sənətinin tarixi. Akademik nitqin model və strukturu, janr xüsusiyyətləri. Kütlə qarşısında çıxış.

**Mövzu 8. Akademik yazı qaydaları**

Akademik kommunikasiyada ixtisaslaşdırılmış elmi əsərlər; məruzə, mühazirə, monoqrafiya, dərslik, elmi məqalə, annotasiya, tezis və s.

**VI. Fənnin tədrisinin növləri və müddəti**

Bütün ixtisaslar üzrə tədris planına uyğun olaraq fənnin tədrisində mühazirə və məşğələ dərslərinin aparılması nəzərdə tutulur.

|  |  |  |  |  |  |  |  |
| --- | --- | --- | --- | --- | --- | --- | --- |
|  | İxtisasın şifri və adı | Tədrisin növlərinə ayrılan saatlar | | | | kredit | S  Semestr |
| Müh. | Məş. | Lab. | C Cəmi |
|  | Bütün ixtisaslar | 15 | 30 |  | 45 | 4 | I, II |

**VII. Tələbələrə təqdimat üçün verilən mövzular və onların yerinə yetirilmə müddəti, məsləhət saatları**

Hər bir tələbənin semestr ərzində 1 təqdimat mövzusunu yerinə yetirməsi nəzərdə tutulur. Təqdimat mövzuları müəllim tərəfindən verilir. Tələbələr keçilən məşğələ dərsləri və mövcud ədəbiyyatın əsasında verilən təqdimatı sərbəst yerinə yetirir. Təqdimat işlərinin son təqdimetmə tarixi **2020-ci il 4 dekabr** müəyyənləşdirilmişdir.

Düzgün yerinə yetirilmiş təqdimatın nəticəsi **20** balla qiymətləndirilir.

**“Azərbaycan dilində işgüzar və akademik kommunikasiya” fənnindən**

**təqdimat üçün seçilmiş mövzular**

**VIII. Müəllim haqqında məlumat**

|  |  |  |  |  |
| --- | --- | --- | --- | --- |
| Müəllimin adı ,  soyadı, atasının adı | Elmi adı, dərəcəsi | Məşğələ otağı | Tələbələrə auditoriyadan kənar məsləhət saatları | Məsləhət üçün otaq |
| Orucova Nəcibə Əli qızı | Baş müəllim |  | 1 |  |

**IX. Müəllimin tələbləri**

Müəllimin tələblərinə aşağıdakı meyarlar daxildir:

1. Dərslərdə tələbələrin müntəzəm iştirak etmələri;
2. Təklif olunan ədəbiyyatlarla sərbəst işləmək;
3. Dərslərdə aktiv iştirak etmək;
4. Fənnin tədrisinə ayrılmış ümumi saatın 50%-ni auditoriyadan kənar, sərbəst işləmək üçün fəaliyyət göstərmək və onun 50%-ni müəllimlə birgə işləmək;
5. Semestr ərzində hər dərsdə cari biliyin yoxlanılmasının aparılması ilə bağlı tələbələrin məsuliyyət daşımaları;
6. Fənnin dərindən mənimsənilməsi ilə bağlı müəllimə qarşı tələbkarlıq göstərmək;
7. Tələbələr tərəfindən semestr ərzində fənnin mənimsənilməsi ilə bağlı nəzərdə tutulmuş maksimum 50 balın qazanılması üçün ciddi cəhd göstərmək.

**X. Cari biliyin qiymətləndirmə meyarları, aralıq qiymətləndirmə cədvəli**

Tələbələr tərəfindən fənnin mənimsənilməsi səviyyəsini müəyyən etmək məqsədi ilə tələbələrin təqdimat mövzuları qiymətləndirilir və semestr ərzində iki dəfə olmaqla aralıq imtahanları keçirilir. Yoxlamalar 4-cü və 12-ci həftələrdə aparılır. Aparılan yoxlamaların nəticələri UNİBOOK-da I aralıq imtahanına görə 0-5, II aralıq imtahanına 0-25 balla qeyd olunur, semestr ərzində fənnin mənimsənilməsi qiyməti müəyyənləşdirilir və tələbələrin fənn üzrə təqdimat mövzularından qazandığı balların tərkibinə daxil edilir.

Biliyin qiymətləndirilməsi çoxballı sistem əsasında aparılır. Fənn üzrə tələbələrin topladığı maksimum balın həddi 100-dür. Bunun 50 balı imtahanda, 50 balı isə semestr müddətində qazanılır.

Semestr ərzində toplanacaq maksimum 50 balın tədris göstəriciləri üçün paylanması “kredit sistemi ilə təhsil alan tələbələrin biliyinin qiymətləndirilməsi haqqında” ADNSU-nun 02/149 nömrəli 04.02.2019-cu il tarixli əmrinə əsasən aparılır. Tələbələrin imtahanda aldıqları ballar semestr ərzində topladığı ballara əlavə olunur. Konkret fənn üzrə toplanmış balın yekun miqdarına görə tələbənin biliyi aşağıdakı kimi qiymətləndirilir.

91-100 bal - əla (A); 81-90 bal-çox yaxşı (B); 71-80 bal –yaxşı (C); 61-70 bal – orta (D); 51-60 kafi (E); 50-dən az –qeyri- kafi (F)

İmtahana görə, aralıq imtahanlarına görə, fənn üzrə verilmiş təqdimat mövzularına görə balların qiymətləndirilməsi “Kredit sistemi ilə təhsil alan tələbələrin biliyinin qiymətləndirilməsi haqqında əsasnamə”yə görə aparılır.

**XI. İstifadə olunan ədəbiyyat**

1. H.Şiriyev. Azərbaycan dilinin nitq mədəniyyəti və kommunikasiya. Bakı, 2020
2. M.Ə.Həmzəyev. S.F.Əmiraslanova. Ünsiyyətin psixologiyası. Bakı, 2007
3. N.Səlimova. İşgüzar yazışmalar. Bakı, 2017
4. E.Kərimov Bədən dili, Bakı 2016
5. T.Əbdülhəsənli, A.Hüseynova, G.İsmayılzadə Azərbaycan dili. İşgüzar yazışmalar. Bakı, 2011
6. Cəfərov Nizami. Azərbaycan nitq mədəniyyəti
7. Nəriman Həsənzadə, Güldanə Pənahova, Ədalət Abbasov. Azərbaycan dili və nitq mədəniyyəti (dərslik). Bakı, “Ecoprint”, 2016
8. Abdullayev N.Ə. Məmmədov Z.T. “Müəllimin nitq mədəniyyəti”. Bakı, ADPU, 2002
9. Abdullayev N.Ə. Məmmədov Z.T. “Nitq mədəniyyətinin əsasları” Bakı,ADPU, 2005
10. Abdullayev A. Nitq mədəniyyəti və natiqlik məharəti haqqında. Bakı, 1968
11. Axundov A. Dil və üslub məsələləri. Bakı, 1987
12. Axundov A. Dil və mədəniyyət. Bakı,1992.
13. Azərbaycan ədəbi dilinin tarixi. Bakı, 1982
14. Cəfərov S. Müasir Azərbaycan dili (leksika) bakı,2007.
15. Əliyev K. Antik dövrün natiqlik məktəbləri. Bakı,1985.
16. Əliyev K. Nitq mədəniyyəti və üslubiyyatın əsasları. Bakı,2001
17. Hacıyeva İ. Nitq mədəniyyəti, Bakı 2011.
18. Həsənzadə N. “Kulturologiya”. Bakı, 2013
19. Həsənov H. Nitq mədəniyyəti və üslubiyyatın əsasları. Bakı, 1999
20. Hüseynov S. Nitq mədəniyyəti. Bakı, 2010.
21. Qurbanov A. Ümumi dilçilik (II cild). Bakı, 2011.
22. Nitq mədəniyyəti məsələləri . Bakı, 1988.